钦定古今图书集成/明伦汇编/氏族典/第460卷 > 魏裳
## 钦定古今图书集成/明伦汇编/氏族典/第460卷 > 魏裳

按《万姓统谱》：“裳字顺甫，蒲圻人。嘉靖庚戌进士。为人
质直亡他肠，好读书，博物洽闻一时，海内知名士争
相交驩。授刑部郎中，出守济南，解淄莱盗，均《章丘赋》，
济人德之。晋山西副使，罢归，杜门不事家人生产，而
时时好著书，里中后进之士，争师事之。裳诗文好拟
则古昔，成一家言。所著有《云山草堂集》《湖广通志草》”
凡若干卷。